钦定古今图书集成/理学汇编/字学典/第100卷 > 王方庆
## 钦定古今图书集成/理学汇编/字学典/第100卷 > 王方庆

按《唐书》本传：“王𬘭，字方庆，以字显，雍州咸阳人。起家
越王府参军，武后时迁鸾台侍郎，同凤阁鸾台平章
事。后尝就求羲之书，方庆奏十世从祖羲之书四十
馀番，太宗求之，先臣悉上送。今所存惟一轴，并上十
一世祖导、十世祖洽、九世祖珣、八世祖昙首、七世祖
僧绰、六世祖仲宝、五世祖骞、高祖规、曾祖褒并九世”
从祖献之等凡二十八人，书共十篇。后御武成殿遍
示群臣，诏中书舍人崔融序其代阀，号《宝章集》。复以
赐方庆，士人歆其宠。卒赠兖州都督，谥曰贞。按《艺
文志》：“王氏方庆《八体书范》四卷，王氏工书状十五卷。”
按《书史会要》：石泉公王方庆，素尚毫翰，每还私第，必
请锺绍京盛论法书。方庆常疾，须绍京言，书辄差。右
相杨再思以为“锺君可愈王侍郎疾也。”